**V Ý Z V A**

na predloženie ponuky vprieskume trhu v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“)

1. Identifikácia verejného obstarávateľa:

Stredná priemyselná škola elektrotechnická, Zochova 9, 811 03 Bratislava

Kontaktná osoba: PhDr. M. Lukáčová Nováčková, ekonomická pracovníčka školy,

e-mail: skola@zochova.sk, 🕿 02/592 009 14

2. Názov zákazky:

Nákup počítačov s príslušenstvom v počte 15 ks

3. Predmet zákazky:

Predmetom zákazky je dodanie tovaru : 15 ks počítačov v zmysle uvedenej technickej špecifikácie, ktorá tvorí prílohu č. 1 /opis predmetu zákazky / tejto Výzvy na predloženie ponuky

4. identifikácia predmetu obstarávania /podľa Spoločného slovníka obstarávania CPV/

39162200-/ učebné pomôcky a zariadenia

30213000-5 osobné počítače

30213300-8 stolový počítač

30237200-1 príslušenstvo počítačov

5. Podmienky plnenia:

Na predmet zákazky bude vystavená objednávka.

Miesto plnenia: Stredná priemyselná škola elektrotechnická, Zochova 9, 811 03 Bratislava

Termín realizácie: do 26.6.2019.

6. Predpokladaná hodnota zákazky: 12 500.- € bez DPH

7. Lehota na predkladanie ponúk je stanovená do 6.6.2019 do 12.00 hod.

Ponuky predložené po lehote na predkladanie ponúk nebudú akceptované.

Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto podmienkach a neobsahuje také skutočnosti, ktoré sú v rozpore so všeobecne záväznými právnymi predpismi. Ostatné ponuky uchádzačov budú z verejného obstarávania vylúčené.

8. Kritéria na vyhodnotenie ponúk:

Ponuky uchádzačov, ktoré budú spĺňať stanovené podmienky a neboli z verejného obstarávania vylúčené, budú vyhodnocované podľa kritéria na vyhodnotenie ponúk uvedeného ***.***

Kritérium na vyhodnotenie ponúk je: *najnižšia celková cena v EUR s DPH za celý predmet zákazky.*

Úspešný bude ten uchádzač, ktorý predloží/požaduje najnižšiu (celkovú) cenu za poskytnutie predmetu zákazky v EUR s DPH. Poradie uchádzačov sa zostaví podľa výšky ponukovej ceny vzostupne od 1 po x, kde x je počet uchádzačov.

V cene za poskytnutie celého predmetu zákazky uvedenej v ponuke uchádzača budú započítané všetky náklady uchádzača súvisiace s realizáciou predmetu zákazky (napr. dopravné náklady, režijné náklady, mzdové náklady a pod.). Cena musí zahŕňať všetky náklady uchádzača na riadne poskytnutie predmetu zákazky. Uchádzač uvedie cenu zaokrúhlenú na 2 desatinné miesta.

Ponuka musí obsahovať: Názov predmetu obstarania, typ, výrobca, konečná cena bez DPH, konečná cena s DPH, záručná doba, informácie o pozáručnom servise.

Termín dodania. Podpis osoby oprávnenej konať za uchádzača. Doklad o oprávnení podnikať nie starší ako tri mesiace ku dňu predloženia ponuky. Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti so zrušením prieskumu trhu, zmenou podmienok alebo akýmkoľvek rozhodnutím verejného obstarávateľa.

9. Obchodné podmienky:

Plnenie bude vykonané na základe objednávky.

10. Platobné podmienky

Podkladom pre platbu bude faktúra vystavená zhotoviteľom na podklade objednávateľom potvrdeného preberacieho protokolu po splnení predmetu objednávky. Lehota splatnosti vystavenej faktúry je 14 dní a začína plynúť dňom jej doručenia objednávateľovi. V prípade, ak vo faktúre budú uvedené údaje v rozpore s touto objednávkou, alebo nebude obsahovať všetky potrebné náležitosti v zmysle platných predpisov, je to dôvod na odmietnutie faktúry a jej vrátenie na prepracovanie. Nová lehota splatnosti začne plynúť až po doručení novej faktúry objednávateľovi.

11. Dôvernosť a ochrana osobných údajov

Verejný obstarávateľ počas priebehu tohto verejného obstarávania nebude poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám až do vyhodnotenia ponúk.

Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača.

Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

V Bratislave, dňa 23.5.2019

 Ing. Milan Ferenčík

 riaditeľ školy

**Zoznam príloh:**

Príloha č. 1: Podrobný opis predmetu zákazky